alexandrainst/scandi-wiki huggingface dataset:
Kristin Solberg

Kristin Elisabeth Solberg (født 9. juli 1982) er en norsk journalist som fra februar 2015 er NRK-korrespondent med base i Istanbul. Tidligere har hun vært korrespondent for Aftenposten og den svenske avisen Dagens Nyheter i Afghanistan, Pakistan og India. Hun har bodd i Kairo og dekket Midtøsten.

Etter oppvekst på Skjetten tok hun etter videregående skole bachelor i journalistikk og master i internasjonale relasjoner ved London School of Economics. Hun hadde et vikariat i en libanesisk avis og utsikt til fast jobb der, men så ble det urolig i landet og dermed dårligere økonomi i avisa. I stedet flyttet hun til India og arbeidet som freelancer. Hun bodde der da hun skrev sin første bok, og i Kabul da hun skrev Livets skole.

I 2014 fikk hun Den store journalistprisen og Bjørnsonprisen. Hun ble sammen med Per Edgar Kokkvold tildelt den aller første Gunnar Sønstebys minnepris i 2015.

Bibliografi 
 Livets skole 2013 ISBN 978-82-03-29341-2
 Gjennom de renes land - Rapport fra Pakistan 2010 ISBN 9788203293153 Tildelt Internasjonal Reporters Journalistpris

Referanser

Eksterne lenker 
 
 

  Kristin Solberg om Livets skole hos Aschehougs bokfilmer

Norske journalister
Norske forfattere
Personer fra Skedsmo kommune
Rauland skisenter

Rauland Skisenter er fjellbygda Raulands største skisenter med 26 nedfarter i de fleste vanskelighetsgrader med totalt over 20 km nedfarter. Senteret ble utvidet i 2007 med et anlegg i Holtardalen.

Referanser

Alpinanlegg i Norge
Byggverk i Vinje
Sport i Vinje
Næringsliv i Vinje
Vjatsjeslav Zajtsev

Vjatsjeslav Aleksejevitsj Zajtsev (russisk: Вячеслав Алексеевич Зайцев; født 12. november 1952 i St. Petersburg) var en sovjetisk volleyballspiller som deltok i de olympiske leker 1976 i Montréal, 1980 i Moskva og 1988 i Seoul.

Zajtsev ble olympisk mester i volleyball under OL 1980 i Moskva. Han var med på det sovjetiske laget som vant volleyballturneringen for menn foran Bulgaria og Romania. Sovjetunionen vant semifinalen mot Romania med 3 - 0 og finalen mot Bulgaria med 3 - 1. Zajtsev spilte seks kamper i OL-turneringen.

OL-medaljer 
 1980  Moskva –  Gull i volleyball menn  Sovjetunionen
 1976  Montréal -  Sølv i volleyball menn  Sovjetunionen
 1988  Seoul -  Sølv i volleyball menn  Sovjetunionen

Eksterne lenker 
 

Sovjetiske volleyballspillere
Olympiske mestere for Sovjetunionen
Olympiske sølvmedaljevinnere for Sovjetunionen
Medaljevinnere under Sommer-OL 1976
Deltakere for Sovjetunionen under Sommer-OL 1976
Volleyballspillere under Sommer-OL 1976
Medaljevinnere under Sommer-OL 1980
Deltakere for Sovjetunionen under Sommer-OL 1980
Volleyballspillere under Sommer-OL 1980
Medaljevinnere under Sommer-OL 1988
Deltakere for Sovjetunionen under Sommer-OL 1988
Volleyballspillere under Sommer-OL 1988
Personer fra Sankt Petersburg
Fødsler i 1952
Ferenc Ilyés

Ferenc Ilyés (født 20. desember 1981 i Odorheiu Secuiesc) er en romansk-født ungarsk håndballspiller. Ilyés, som er venstreback, spiller for den ungarske klubben SC Pick Szeged, samt landslagshåndball for Ungarn.

Karriere

Som klubbspiller 
Ilyés, som er født i Odorheiu Secuiesc av en ungarsk familie, spilte hånball i sin lokale klubb Odorheiu Secuiesc da han ble oppdaget av SC Pick Szegeds speidere. Ilyés signerte for klubben i 2000. Tidlig underoppholdet fikk han lite spilletid, og han ble lånt ut til Makói KC, for senere å vende tilbake til SC Pick Szeged. Han ble etterhvert fast spiller på laget.

Ilyés spilte for SC Pick Szeged fram til 2007, da han gikk til rivalene MKB Veszprém KC. Året etter vant han Cupvinnercupen med laget. Etter at kontrakten hans løp ut i 2009, signerte han en toårsavtale med Bundesliga-klubben TBV Lemgo. Han vant EHF-cupen med laget, etter at de slo Kadetten Schaffhausen i finalen.

Den 14. januar 2011 ble det klart at Ilyés hadde signert en treårskontrakt med sin tidligere klubb MKB Veszprém KC. Ilyés hadde et opphold i polske Wisła Płock, før han kom tilbake til en annen av sine tidligere klubber, SC Pick Szeged, hvor han spiller i dag.

Landslagskarriere 
Ilyés spilte sin første landskamp 27. desember 2003, mot Tsjekkia. Han har deltatt i seks EM-slutspill, det første i 2004, samt tre VM-sluttspill. Ilyés har også representert Ungarn i de olympiske leker to ganger, i 2004 og 2012; begge mesterskapene endte med en fjerdeplass.

Referanser

Eksterne lenker 
 
  «Ilyés Ferenc», profil på SC Pick Szegeds hjemmeside

Ungarske håndballspillere
Deltakere for Ungarn under Sommer-OL 2004
Håndballspillere under Sommer-OL 2004
Spillere i Håndball-EM 2006 for menn
Spillere i Håndball-VM 2007 for menn
Spillere i Håndball-EM 2008 for menn
Spillere i Håndball-VM 2009 for menn
Spillere i Håndball-EM 2010 for menn
Spillere i Håndball-VM 2011 for menn
Spillere i Håndball-EM 2012 for menn
Deltakere for Ungarn under Sommer-OL 2012
Håndballspillere under Sommer-OL 2012
Spillere i Håndball-EM 2014 for menn
Spillere i Håndball-VM 2019 for menn
Valeri Krijvov

Valeri Mikhajlovisj Krijvov (russisk: Валерій Михайлович Кривовв født 29. september 1951 i Krysjav i nåværende Hviterussland, død 20. september 1994 i Luhansk i Ukraina) var en sovjetisk volleyballspiller som deltok i de olympiske leker 1980 i Moskva. 

Krijvov ble olympisk mester i volleyball under OL 1980 i Moskva. Han var med på det sovjetiske laget som vant volleyballturneringen for menn foran Bulgaria og Romania. Sovjetunionen vant semifinalen mot Romania med 3 - 0 og finalen mot Bulgaria med 3 - 1. Krijvov spilte fem kamper i OL-turneringen.

OL-medaljer 
 1980  Moskva –  Gull i volleyball menn  Sovjetunionen

Eksterne lenker 
 

Sovjetiske volleyballspillere
Olympiske mestere for Sovjetunionen
Medaljevinnere under Sommer-OL 1980
Deltakere for Sovjetunionen under Sommer-OL 1980
Volleyballspillere under Sommer-OL 1980
Fødsler i 1951
Dødsfall i 1994
Vinter-X Games Aspen 2014

Vinter-X Games Aspen 2014 ble arrangert i Aspen i Colorado i USA fra 23. januar til 26. januar 2014.

Resultater

Ski

Menn

Kvinner

Snøbrett

Menn

Kvinner

Snøscooter

Medaljeoversikt

Se også 
Vinter-X-Games Aspen 2015

Eksterne lenker
 
 Program
 Resultater

X Games
Internasjonale mesterskap i 2014
Internasjonale mesterskap i USA
Sport i USA i 2014
Sport i Colorado
Multisportkonkurranser i 2014
Hans Olaf Aanensen

Hans Olaf Aanensen (født 2. februar 1945)  er en norsk sivilarkitet, forsker og forfatter. Han har utført store arbeider med antikvarisk registrering av gammel trehusbebyggelse og forsket på rehabilitering av eldre trehus.

Aanensen er utdannet sivilarkitekt fra  NTH (NTNU) i Trondheim, der han senere også har arbeidet som veileder og sensor ved Institutt for arkitekturhistorie. Aanensens antikvarisk registrening av byer og tettsteder har spesielt dreid seg om agderfylkene og Rogaland - Tvedestrand, Risør og Gamle Skudesneshavn.

På slutten av 1970-tallet gjennomførte Aanensen sammen med Tore Drange et større forskningsoppdrag i regi av Norges Naturvitenskapelige Forskningsråd, der han undersøkte arkitektoniske, byggetekniske og økonomiske forhold i forbindelse med  rehabilitering av større trehus.

Blant de større oppdragene han har stått for er antikvarisk rehabilitering av Kirkebasaren i Arendal.

Boka Gamle trehus, skrevet sammen med Tore Drange og Jon Brænne, er etter hvert blitt en «klassiker» innen fagfeltet. Fra første utgave i 1980 og fram til 2011 var den kommet i ni opplag, revidert i to omganger.

Bibliografi 
 Gamle trehus : Historikk, reparasjon, vedlikehold (sammen med Tore Drange og Jon Brænne) Universitetsforlaget 1980, 3. utgave Gyldendal 2011

Eksterne lenker 
 Presentasjon på Gyldendal Norsk Forlags nettsider

Norske arkitekter
Norske sakprosaforfattere
Fødsler i 1945
Tore Drange

Tore Drange (født 13. februar 1939)  er en norsk sivilarkitekt, forsker og forfatter. Han har utført store arbeider med næringsbygg, og var utførende arkitekt for Norges ambassade i Brasília.

Drange er utdannet sivilarkitekt fra  NTH (NTNU) i Trondheim.

På slutten av 1970-tallet gjennomførte han sammen med Hans Olaf Aanensen et større forskningsoppdrag i regi av Norges Naturvitenskapelige Forskningsråd, der de undersøkte arkitektoniske, byggetekniske og økonomiske forhold i forbindelse med  rehabilitering av større trehus.

I 2008 avsluttet Drange et stort arbeid i Lyngør og Ny Hellesund, med ombygging og rehabilitering av verneverdige hus.

Boka Gamle trehus, skrevet sammen med Hans Olaf Aanensen og Jon Brænne, er etter hvert blitt en klassiker innen fagfeltet. Fra første utgave i 1980 og fram til 2011 var den kommet i ni opplag, revidert i to omganger.

Bibliografi 
 Gamle trehus : Historikk, reparasjon, vedlikehold (sammen med Hans Olaf Aanensen og Jon Brænne), Universitetsforlaget 1980, 3. utgave Gyldendal 2011

Eksterne lenker 
 Presentasjon på Gyldendal Norsk Forlags nettsider

Norske arkitekter
Norske sakprosaforfattere
Amphionididae

Amphionididae  er den eneste familien i ordenen Amphionidacea, som igjen inngår i overordenen Eucarida (underklassen Eumalacostraca) - i klassen av storkreps, de største kjente krepsdyrene. Denne gruppen inneholder (2013) bare en slekt og en art - Amphionides reynaudii som finnes i havet ved Kapp Verde, Kanariøyene, og tilstøtende deler av Vest-Afrika.

Taksonomisk plassering 
Taksonomien til storkreps er komplisert og flere av gruppen er utdødd. Det er generelt omstridt å fin-inndele organismer taksonomisk. En vanlig oppdelning anerkjenner storkreps som en av seks ulike klasser av krepsdyr, og storkreps er den mest artsrike gruppen. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life, men stort sett WoRMS-databasen.. Utdødde grupper er markert med †.

 Rekke: krepsdyr (Crustacea) - 67.000 arter
 KLASSE storkreps (Malacostraca) - +30.000 arter Latreille, 1802
 Underklasse Eumalacostraca Grobben, 1892
 Usikker overorden Eucarida Calman, 1904
 Orden Amphionidacea - 1 art . I. Williamson, 1973
 Familie Amphionididae Holthuis, 1955
 Slekt Amphionides Zimmer, 1905
 Amphionides reynaudii (H. Milne Edwards, 1833)

Referanser

Eksterne lenker 
 

Storkreps
Krepsdyr formelt beskrevet i 1955
Amphionides

Amphionides  er den eneste slekten i ordenen Amphionidacea, som igjen inngår i overordenen Eucarida (underklassen Eumalacostraca) - i klassen av storkreps, de største kjente krepsdyrene. Denne gruppen inneholder (2013) bare en art - Amphionides reynaudii som finnes i havet ved Kapp Verde, Kanariøyene, og tilstøtende deler av Vest-Afrika..

Referanser

Eksterne lenker 
 

Storkreps
Krepsdyr formelt beskrevet i 1905
Atlanterhavets fauna
Amphionides reynaudii

Amphionides reynaudii  er den eneste arten i slekten Amphionides, ordenen Amphionidacea, som igjen inngår i overordenen Eucarida (underklassen Eumalacostraca) - i klassen av storkreps, de største kjente krepsdyrene. Denne arten finnes i havet ved Kapp Verde, Kanariøyene, og tilstøtende deler av Vest-Afrika..

Referanser

Eksterne lenker 
 

Storkreps
Krepsdyr formelt beskrevet i 1833
Reptantia

languster og klippehummere Achelata
 langhalekreps, kreps og hummere  (Astacidea)
 glypto-hummer Glypheidea 
 dyphavs-hummer Polychelida 

(Macrura) Reptantia er en underoden av den store ordenen tifotkrepser (Decapoda), en type krepsdyr som tilhører storkrepsene. Gruppen omfatter noen av de mest kjente krepsdyrene som hummere, krabber og reker. Gruppen har flere tusen arter av languster, klippehummere, langhalekreps, glypto-hummere og dyphavshummere.

Taksonomisk plassering 
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen.. 

 Rekke: krepsdyr (Crustacea) - 67.000 arter
 KLASSE storkreps (Malacostraca) - +30.000 arter Latreille, 1802
 Underklasse Eumalacostraca - +22.000 arter Grobben, 1892
 Usikker overorden Eucarida Calman, 1904
 Orden tifotkrepser (Decapoda) - 2.700 slekter, 15.000 arter Latreille, 1802
 Usikker underorden Natantia (2013: direkte under Decapoda)
 Usikker underorden Eggbærereker, (Pleocyemata)
 Underorden «reker» (Dendrobranchiata) Spence Bate, 1888
 Underorden kreps og krabber Reptantia = Macrura Reptantia
 Infraorden languster og klippehummere Achelata
 Familie Palinuridae  Latreille, 1802
 Familie Scyllaridae  Latreille, 1825
 Familie Synaxiidae  Bate, 1881 
 Infraorden langhalekreps, kreps og hummere  (Astacidea)
 Usikker overfamilie ferskvannskreps (Astacoidea)  Latreille, 1802
 Usikker familie Astacidae  Latreille, 1802
 Usikker familie Cambaridae  Hobbs, 1942
 Familie Parastacidae 
 Overfamilie Enoplometopoidea  Saint Laurent, 1988
 Familie Enoplometopidae  Saint Laurent, 1988
 Overfamilie Nephropoidea  Dana, 1852 
 Familie hummere Nephropidae  Dana, 1852
 Infraorden glypto-hummer Glypheidea 
 Overfamilie Glypheoidea Winkler, 1882
 Familie Glypheidae  Winkler, 1882
 Infraorden dyphavs-hummer Polychelida 
 Familie Polychelidae  Wood-Mason, 1875
 Overfamilie Eryonoidea
 Familie Eryonidae  De Haan, 1841

Referanser

Eksterne lenker 
 
 de Grave, Sammy, et. al., «A classification of living and fossil genera of decapod crustaceans», i: Raffles Bulletin of Zoology. Suppl. 21, 2009, side 1–109

Tifotkreps
Krepsdyr formelt beskrevet i 1917
Larissa Bergen

Larissa Abramovna Bergen (russisk: Лариса Абрамовна Берген født 22. september 1949 i Astana i nåværende Kasakhstan) var en sovjetisk volleyballspiller som deltok i de olympiske leker 1976 i Montréal.

Bergen vant en olympisk sølvmedalje i volleyball under OL 1976 i Montréal. Hun var med på det sovjetiske laget som kom på andreplass i volleyballturneringen for damer bak Japan. Sovjetunionen vant semifinalen mot Ungarn med 3–0 men tapte finalen mot Japan med 0 - 3. Bergen spilte fem kamper i OL-turneringen.

OL-medaljer 
 1976  Montréal -  Sølv i volleyball damer  Sovjetunionen

Eksterne lenker 
 

Sovjetiske volleyballspillere
Medaljevinnere under Sommer-OL 1976
Deltakere for Sovjetunionen under Sommer-OL 1976
Volleyballspillere under Sommer-OL 1976
Personer fra Astana
Fødsler i 1949
Årvik kraftverk

Årvik kraftverk er et vannkraftverk i Ullensvang kommune i Vestland.

Det er et elvekraftverk som utnytter et fall på 202 meter i Årvikelva.

Kraftverket har en peltonturbin på 5490 kVA, årsproduksjon er 18 GWh.

Det sto ferdig i 2008, og er bygd av Småkraft AS.

Referanser

Kilder
 
 NVE vannkraftdatabase
 Småkraft
 Småkraft (arkiv)

Småkraftverk i Vestland
Kraftverk i Ullensvang
Kraftverk etablert i 2008
Småkraft AS
Jondal
Andrea Heim

Andrea Heim (født 11. februar 1961 i Bergen auf Rügen) var en østtysk volleyballspiller som deltok i de olympiske leker 1980 i Moskva.

Heim vant en olympisk sølvmedalje i volleyball under OL 1980 i Moskva. Han var med på det østtyske laget som kom på andreplass i volleyballturneringen for damer bak Sovjetunionen. Øst-Tyskland vant semifinalen mot Bulgaria med 3-2 men tapte finalen mot Sovjetunionen med 1-3. Heim spilte i to kamper i OL-turneringen.

OL-medaljer 
 1980  Moskva -  Sølv i volleyball damer  Øst-Tyskland

Eksterne lenker 
 

Tyske volleyballspillere
Medaljevinnere under Sommer-OL 1980
Deltakere for Øst-Tyskland under Sommer-OL 1980
Volleyballspillere under Sommer-OL 1980
Fødsler i 1961
Volhynia

Volhynia, Volynia, eller Volyn (ukrainsk: Волинь Volyn'; russisk: Волы́нь Volyn'; polsk: Wołyń; litauisk: Voluinė eller Volynė; tsjekkisk: Volyň; tysk: Wolhynien eller Wolynien; jiddisch: װאָלין [Volin]), er et historisk område i Øst-Europa, beliggende i dagens Polen, Ukraina og Hviterussland. Et alternativt navn for regionen er Lodomeria, etter byen Volodymyr (Vo-Lodymer), som en gang var politisk senter  i fyrstedømmet Volhynia.

Ved Polens deling på slutten av 1700-tallet tilfalt Øst-Galicja i 1772 Habsburgmonarkiet, Galitzien og Lodomerien på tysk, mens Volhynia tilfalt Det russiske keiserdømmet. I 1921, etter første verdenskrig, ble Volhynia og det østlige Galicja en del av Polen. I mellomkrigstiden var omtrent 70 % av befolkningen etnisk ukrainsk, mens 15 % var etnisk polske og 10 % var jødiske.

Beliggenhet og opprinnelse
Geografisk ligger Volhynia i det østeuropeiske lavlandet, mellom elvene Pripjat og Vestre Bug, nordøst for Galicia og nordvest for Podolia. Vest for Volhynia ligger den tidligere regionen Lille-Polen. Områdene i det tidligere Volhynia utgjør nå oblastene Volyn og Rivne, samt deler av Zjytomyr, Ternopil og Khmelnytskyj, så vel som deler av Polen (se Chełm). De største byene i den tidligere regionen er Lutsk, Rivne, Kovel, Volodymyr, Kremenets og Starokostjantyniv. Før andre verdenskrigs utbrudd var mange jødiske shtetl, som Trochenbrod og Lozisht en integrert del av regionen, og var en del av, sammen med det øvrige Volhynia, en del av det jødiske bosetningsområdet i Tsar-Russland langs Russlands sydvestlige grense.

Ifølge enkelte historikere har regionen navn etter den tidligere byen Volyn eller Velyn, som antas å ha hatt beliggenhet langs Søndre Bug, hvis navn kan ha kommet fra det urslaviske rotordet vol eller vel, som betyr «våt». En mulig alternativ beliggenhet for byen ligger mer enn 20 km vest for Volodymyr-Volynskyj, i nærheten av munningen av elven Huczwa, hvor denne munner ut i Vestre Bug. Området er nevnt av den arabiske geografen Al-Masudi, som omtalte områdets innfødte som «Valin-folket». De første omtalene av stedet kan også spores til Nestorkrøniken, som omtaler stammer av dulebiere, buskanere og volhyniere.

Andre verdenskrig
Under holocaust ble over 98 % av jødisk innbyggere drept. Området ble overført fra Polen til Ukraina (Sovjetunionen) i forbindelse med andre verdenskrig og 98 % av etnisk polske ble fordrevet (eller drept).

Referanser

Litteratur
 Jones, Michael: The New Cambridge Medieval History, Cambridge University Press, Cambridge, England (2000). ISBN 0-521-36290-3 
 Pospelov, E.M.: Географические названия мира (Geograficheskie nazvaniya mira), Moskva (1998) 

Historiske regioner i Ukraina
Oxythyrea

se systematisk inndeling

Oxythyrea er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

Beskrivelse 
Nokså små gullbasser (5-12 millimeter) uten metallisk glans. Denne slekten har et ganske enheltlig utseende, artene er svarte med hvite flekker. Pronotum har to rekker av mer eller mindre runde, hvite groper.

Levevis 
De voksne finnes gjerne på blomster der de eter pollen.

Utbredelse 
Slekten er utbredt i den palearktiske sone og Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Cetoniini Leach, 1815
 Gruppen Leucocelina
 Slekten Oxythyrea Mulsant, 1842
 Underslekten Manodema Moser, 1907
 Oxythyrea pygidialis Moser, 1907
 Underslekten Oxythyrea (i snever forstand)
 Oxythyrea abigail Reiche & Saulcy, 1856
 Oxythyrea albopicta (Motschulsky, 1845
 Oxythyrea cinctella (Schaum, 1841)
 Oxythyrea cinctelloides Reitter, 1898
 Oxythyrea dulcis Reitter, 1899
 Oxythyrea funesta (Poda, 1761) - vanlig i Sør- og Mellom-Europa
 Oxythyrea groenbechi Petrovitz. 1955
 Oxythyrea noemi Reiche & Saulcy, 1856
 Oxythyrea pantherina (Gory & Percheron, 1833)
 Oxythyrea petit (Gory & Percheron, 1833)
 Oxythyrea podicalis van de Poll, 1890
 Oxythyrea subcalva Marseul, 1878
 Oxythyrea tripolitana Reitter, 1891
 Underslekten Stichothyrea Kraatz, 1882
 Oxythyrea densata Kolbe, 1914
 Oxythyrea guttifera (Afzelius, 1817)
 Oxythyrea picticollis Kraatz, 1882

Eksterne lenker 
 
 Liste over artene

Gullbasser
Dyr formelt beskrevet i 1842
Anne Katrine Bang

Anne Katrine Bang (født 6. januar 1966 i Bergen) er en norsk historiker og forfatter, oppvokst i Os.

Bang har doktorgrad i arabisk historie. Hun har spesialisert seg på kunnskap om de kulturelle forbindelsene mellom Sør-Arabia og kystområdene rundt Det indiske hav. Dette emneområdet har hun behandlet i bøker samt i fag- og populærhistoriske artikler.

Hun debuterte som skjønnlitterær forfatter i 1997 med romanen Kunsten å unnslippe. Hennes kunnskaper om arabisk kultur er særlig tydelige i hennes andre roman, Hold i virkeligheten.

Bibliografi

Skjønnlitteratur 
 Kunsten å unnslippe, roman (1997)
 Hold i virkeligheten, roman, Gyldendal (2003)
 Tid i taushet, roman, Gyldendal (2006)

Dokumentar- og fagbøker 
 The Idrisi State of Asir, fagbok, Hurst & Co Ltd (1996)
 Sufis and Scholars of the Sea, fagbok, Routledge-Curzon (2003)
 Rastløs, essay, Spartacus forlag (2005)
 Zanzibar-Olsen, fagbok, Fagbokforlaget (2008)

Referanser

Eksterne lenker 
 Presentasjon på Gyldendal Norsk Forlags nettsider
 Presentasjon på Universitetet i Bergens nettsider
 Kunsten å unnslippe hos Nasjonalbibioteket
 Artikler av Anne K. Bang hos Norart
 Artikler om Anne K. Bang hos Norart
 Presentasjon i Forfatterkatalogen på Forfattersentrums nettsider

Norske forfattere
Norske historikere
Astacoidea

Astacoidea er en overfamilie av ferskvannskreps innen ordenen Reptantia som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «Norway lobster» eller «crayfish». Den inneholder 2–3 familier.

Taksonomisk plassering 
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken gis her med basis i WoRMS-databasens systematikk fra 2013.

 Rekke: krepsdyr (Crustacea) - 67 000 arter
 KLASSE storkreps (Malacostraca) - +25 000 arter Latreille, 1802
 Underklasse Eumalacostraca Grobben, 1892
 Usikker overorden Eucarida Calman, 1904
 Orden tifotkrepser (Decapoda) - 2 700 slekter, 15 000 arter Latreille, 1802
 Underorden kreps og krabber Reptantia = Macrura Reptantia
 Infraorden langhalekreps, kreps og hummere  (Astacidea)
 Usikker overfamilie ferskvannskreps (Astacoidea)  Latreille, 1802
 Usikker familie Astacidae «Norway lobsters»  Latreille, 1802
 Slekt Astacus Fabricius, 1775
 Usikker slekt Austropotamobius
 Slekt Pacifastacus Stimpson, 1857, Bott, 1950
 Usikker slekt Austropotamobius
 Usikker familie Cambaridae  Hobbs, 1942
 Usikker underfamilie Cambarinae Hobbs, 1942
 Usikker slekt Cambarellus
 Usikker slekt Cambaroides
 Usikker slekt Cambarus
 Usikker slekt Orconectes Cope, 1872
 Usikker slekt Procambarus
 Familie Parastacidae 
 Slekt Astacoides Guérin-Méneville, 1839
 Slekt Astacopsis ?
 Slekt Cherax ?
 Slekt Engaeus ?
 Slekt Engaewa ?
 Slekt Euastacus ?
 Slekt Geocharax ?
 Slekt Gramastacus ?
 Slekt Ombrastacoides ?
 Slekt Paranephrops ?
 Slekt Parastacus ?
 Slekt Spinastacoides ?
 Slekt † Aenigmastacus
 Slekt † Palaeoechinastacus

Referanser

Eksterne lenker 
 
 Global Crayfish Resources - The Carnegie Museum of Natural History (eng). Besøkt 27. januar 2014.
 de Grave, Sammy, et. al., «A classification of living and fossil genera of decapod crustaceans», i: Raffles Bulletin of Zoology. Suppl. 21, 2009, side 1–109

Tifotkreps
Krepsdyr formelt beskrevet i 1802
Dyr formelt beskrevet av Pierre André Latreille
Melissa Bank

Melissa Bank (født 1961 i Boston) er en amerikansk forfatter.

Hun bor og jobber i New York, og har skrevet for flere amerikanske publikasjoner: Zoetrope, The Chicago Tribune, The North American Review og andre. I 1993 mottok hun The Nelson Algren Award for sine novellebidrag.

Hun fikk sitt gjennombrudd som forfatter med boka The Girls' Guide to Hunting and Fishing som kom i 1999. Den er blitt oversatt til 30 språk.

Bibliografi 
 The Girls' Guide to Hunting and Fishing (1999) – på norsk i 1999, oversatt av Nina Aspen: Jakt- og fiskeguide for jenter
 The Wonder Spot (2005) – på norsk i 2006: Et lykketreff

Referanser

Eksterne lenker 
 
  Presentasjon på Gyldendal Norsk Forlags nettsider

Forfattere fra USA
Alumni fra Cornell University
personer fra Boston